Държавен вестник, бр. 102, 2010 г., стр. 33

БРОЙ  102	
Д Ъ Р Ж А В Е Н  В Е С Т Н И К 	
СТР.  33  
НАРЕДБА
за реда и начина на функциониране на Наци­
оналния регистър за отчитане на издаването, 
притежаването, предаването, прехвърлянето 
и отмяната на квоти за емисии на парникови 
газове
Раздел I 
Общи положения
Чл. 1. С наредбата се регламентират редът 
и начинът на функциониране на Национал­
ния регистър за отчитане на издаването, 
притежаването, предаването, прехвърлянето 
и отмяната на квоти за емисии на парникови 
газове, наричан по-нататък „регистъра“. Пре­
даването на квоти от емисии с цел тяхната 
отмяна се извършва чрез електронна форма от 
страницата на регистъра по чл. 131к, ал. 1 от 
Закона за опазване на околната среда (ЗООС).
Чл. 2. (1) Регистърът се поддържа като елек­
тронна база данни и се води в съответствие с 
изискванията и по реда на Регламент 2216/2004 
на Европейската комисия (ЕК) относно стан­
дартизирана и защитена система от регистри 
(ОВ, L 386, 29.12.2004 г.) по силата на Дирек­
тива 2003/87/EО на Европейския парламент и 
на Съвета (ОB, L 275, 25.10.2003 г.) и Решение  
№ 280/2004/EО на Европейския парламент и 
на Съвета (ОВ, L 49, 19.02.2004 г.). 
(2) Към регистъра се поддържа картотека, в 
която се съхраняват представените документи 
съгласно наредбата по партиди на отделните 
притежатели на сметки и регистрирани ве­
рификационни органи и по ред, определен в 
инструкция на министъра на околната среда 
и водите. 
(3) Документите по ал. 2, които се отнасят 
за всички процеси и притежатели на сметки, 
както и за регистрирани верификационни 
органи, се съхраняват до настъпването на 
по-късното от двете събития: 
1. изтичане на срок 15 години;
2. решаване на всички въпроси, свързани 
с документите по ал. 2.
(4) Цялата информация за притежателите 
на сметки и за всички извършени сделки, 
съдържаща се в регистъра, се счита за слу­
жебна тайна съгласно Закона за защита на 
класифицираната информация (ЗЗКИ) за 
всяка друга цел освен за изпълнението на 
изискванията на Регламент 2216/2004/ЕК, на 
Директива 2003/87/ЕО или на българското 
законодателство.
Чл. 3. (1) Изграждането, функционирането 
и поддържането на регистъра се ръководи от 
министъра на околната среда и водите.
(2) Текущото поддържане и осъществяване 
на функциите на регистъра се извършва от 
изпълнителния директор на Изпълнителната 
агенция по околна среда (ИАОС), който изпъл­
нява функцията на администратор на регистъра 
по смисъла на Регламент 2216/2004/ЕК.
Раздел II 
Откриване на сметки на операторите на ин­
сталации и операторите на въздухоплавателни 
средства, участващи в схемата за търговия с 
квоти на емисии на парникови газове
Чл. 4. (1) В регистъра се откриват сметки 
на операторите на всяка от инсталациите по 
чл. 131в, ал. 1 и 2 ЗООС, за които са разпреде­
лени квоти на емисии съгласно Националния 
план за разпределение на квоти за емисии 
на парникови газове (НПРК) за периода от 
2008 до 2012 г. включително или от резерв 
„нови участници“ на НПРК за периода от 
2008 до 2012 г.
(2) В регистъра се откриват сметки на 
оператори на въздухоплавателни средства 
по чл. 131в, ал. 4 ЗООС, за които са разпре­
делени квоти съгласно чл. 131о или чл. 131р, 
ал. 5 ЗООС.
(3) Достъп до сметката по ал. 1 и 2 се 
предоставя след подаване на заявление за 
откриване на сметка на оператор на инстала­
ция, участващ в схемата за търговия с квоти 
на емисии на парникови газове, на хартиен и 
електронен носител по образец, утвърден от 
изпълнителния директор на ИАОС, съглас­
но Приложение IV на Регламент 2216/2004/
ЕК, и публикуван на интернет страницата 
на ИАОС. Към заявлението се представят и 
следните документи:
1. декларация от оператора, че приема 
Общите условия за ползване на регистъра, 
утвърдени от изпълнителния директор на 
ИАОС и публикувани на интернет страницата 
на ИАОС;
2. образец от подписа на всеки оправомо­
щен представител;
3. документ за платена държавна такса за 
вписване в регистъра в размер, определен с 
Тарифата за таксите, които се събират в систе­
мата на Министерството на околната среда и 
водите (МОСВ), приета с Постановление № 253 
на Министерския съвет от 2004 г. (обн., ДВ, 
бр. 86 от 2004 г.; изм. и доп., бр. 22 от 2006 г., 
бр. 20, 39 и 79 от 2007 г., бр. 53 от 2008 г.; 
попр., бр. 9 от 2009 г.; доп., бр. 25 от 2010 г.).
(4) Копие от документите по ал. 3, т. 1 и 2 
се представя и на електронен носител.
(5) Администраторът на регистъра раз­
глежда заявлението в 10-дневен срок от по­
даването му, преценява съответствието му с 
нормативните изисквания и се произнася с 
решение за откриване на сметка на оператор.
(6) Когато предоставените данни и докумен­
ти са непълни или нередовни или е необходи­
мо коригиране на подадената в заявлението 
информация, администраторът на регистъра 
връща заявлението с указания за отстраняване 
на непълнотите и несъответствията.